Rikunarita-ORG/Wikinium huggingface dataset:
# CSS

**CSS** (/ си-эс-эс / англ. Cascading Style Sheets -каскаддык стилдер жадыбалы) - белгилөө тили (HTML,XML) менен жазылган документтин тыш көрүнүшүн сүрөттөөчү формалдуу тил.

Көбүнчө HTML жана XHTML белгилөө тилдеринин жардамы менен жазылган веб-баракчалардын тыш көрүнүшүн сүрөттөөчү, жасалгалоочу каражат катары колдонулат

## CSS'ти түзүүнүн максаты

CSS'ти веб-баракча жасоочулар түс, арип, блоктордун орун алышы же веб-баракчалардын тыш көрүнүшүнүн башка аспектилерин жөндөө үчүн колдонушат. CSS'ти өнүктүрүүнүн негизги максаты веб-баракчанын (HTML же башка белгилөө тилдеринин жардамы менен жүргөн) логикалык структурасын сүрөттөөнү (эми формалдуу CSS тилинин жардамы менен жүргөн) тыш көрүнүштү сүрөттөөдөн ажыратуу болуп саналат. Мындай ажыратуу документтин жеткиликтүүлүгүн арттырышы, көрүнүшүн ийкемдүүрөөк кылышы жана башкарууну жеңилдетиши мүмкүн. Ошондой эле, структурада камтылгандарды жөнөкөйлөтүп, кайталоолорду азайтат. Ошондой эле, CSS бир эле документти башка-башка стилдерде же чыгаруу ыкмаларында көрсөтүп бере алат. Мисалы, экранда көрсөтүү, басма көрсөтүү, үн чыгарып окуу (атайын үн браузери же экрандан окуу программасы менен). Брайл шрифтин колдонгон түзмөктөр менен чыгаруу мүмкүн.

## CSS'ти документ менен байланыштыруу жолу

...
<Html>
<Style type="text/css">

## Шилтемелер

  (англ.) Расмий барак.

  (англ.) Кошумча маалымат.

Калып:Compu-stub
# Эл аралык уюм

**Эл аралык уюм** ― эл аралык келишимдердин (уставдын, статуттун же башка уюштуруучу документтин) негизинде түзүлгөн өкмөттөр аралык жана өкмөттүк эмес мүнөздөгү туруктуу институттар.

Эл аралык уюм үчүн: түзүмүн жөнгө салуучу уюмдаштыруучу, уюмдун ишмердигинин негизги максаттарын жана багыттарын аныктоочу документтин болуусу; ишмердигинин туруктуу же такай мүнөзүн аныктоочу документтин болуусу; ишмердигинин негизги усулу катары көп тараптуу сүйлөшүүлөрдү жана маселелерди талкуулоону пайдалануусу; чечимдерди добуш берүү же консенсус жолу менен кабыл алуусу мүнөздүү.

Өкмөттөр аралык жана өкмөттүк эмес эл аралык уюмдар ошондой эле бүткүл дүйнөлүк жана аймактык болуп бөлүнөт.

## Булактар

* Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
# Телекоммуникация

**Телекоммуникация** (telecommunication) - байланыштын түрү, алыс аралыкта маалымат байланышын түзүү.

Кыргыз Республикасындагы байланыш операторлору,интернет провайдерлери жана кабелд сын алгы операторлору.

**A Азия Инфо ЖЧК, Интернет провайдер
* Акнет ЖЧК, Акнет соода маркасы
* Актел ЖЧК, Fonex соода маркасы
* Ала ТВ ЖЧК, Ала ТВ соода маркасы
* Альфа Телеком ЖАК, MegaCom соода маркасы

**В Винлайн ЖЧК, Sapatcom соода маркасы

**С Сайма Телеком ЖАК, Saima соода маркасы
* Сити Телеком ЖЧК, Интернет провайдер
* Скай Мобайл ЖЧК, Beeline соода маркасы
* Сотел ЖЧК, Nexi соода маркасы

**К Кыргыз Телеком ААК
* Кател БК, К+ жана Кател соода маркалары

**М Мегалайн ЖЧК, Интернет провайдер

**Т Тотел ЖЧК, Интернет провайдер
* Транзит Телеком ЖЧК, Байланыш оператору
* Трансфер Групп ЖЧК, Интернет провайдер

**Э Элкат ЖЧК, Интернет провайдер
# Монополияга каршы жөнгө салуу

**Монополияга каршы жөнгө салуу** - 20-к. дүйнөнүн көп өлкөлөрүндө чарбанын түрдүү тармактарында атаандаштыкты колдоо максатында монополиялыкка каршы бир катар мыйзамдар кабыл алынган.

Монополияга каршы жөнгө салуу саясаттын негизги максаты монополиялык бааларды төмөндтүү жана алдын алуу менен өндүрүш тартыштыгын азайтуу жана алдын алуу монополиялык байлыкты кайрадан бөлүштүрүү менен коомдогу ресурстардын топтолушунун уңгусун борбордоштурбоо болуп саналат. Монополияга каршы жөнгө салуу көбүнчө мамлекет тарабынан, ал тургай базар мамилелеринин нугунда өнүгүп жаткан өлкөлөрдө да ишке ашырылат. Алсак, Кыргыз Республикасынын экономикасында буйрукчул-акимдик башкаруудан базар мамилелерине өтүү шарттарында монополиялыкка каршы бир катар мыйзамдарды кабыл алышы буга толук мисал боло алат.

## Колдонулган адабияттар

Мусакожоев Ш.М. ж.б. Экономика: Жогорку окуу жайлары үчүн окуу китеби. Оңд. толукт. 2-бас./ Ш.М. Мусакожоев, Б.Ч. Ишенов, Б.Ш. Мусакожоева. - Б.: «Турар». 2011. - 528 б. ISBN 978-9967-15-095-9
# Intel

Intel
**Intel** – АКШнын Калифорния штатында жайгашкан дүйнөдөгү микропроцессорлор жана жарым өткөргүчтөрдү өндүргөн эң чоң ишканалардын бири.

Санта-Клара шаарындагы үйлөр.Ал интегралдык схемаларды (Integrated electronics) иштеп чыгат. Дүйнөдө биринчи болуп көлөмү 1 бит болгон динамикалык эске ээ кристалл иштеп чыккан жана микропроцессор жасаган. «Интел» сырты металл, карапа, гелий кабыкчасы менен капталган, ошондой эле энергияны аз сарптоочу 3 вольттуу интегралдык схемаларды чыгарат. Компьютер бөлүктөрүн туташтыруу үчүн «Интел» тез ылдамдыктагы жолчолорду сунуш кылуучу, өзөгү өзүнүн микропроцессору болгон даяр системалык такталарды иштеп чыгат. IBM PC сыйымдуу компьютерлеринде негизинен «Интел» фирмасынын микропроцессорлору: Intel 8088, 80286, 80286 (SX, DX модификациялары), 80486 (SX SX2, DX, DX2 жана DX4 модификациялары), Pentium, Pentium Pro улам жаңы номерлер менен чыгарылат. «Интел» үстөлгө коюлуучу жана мобилдүү (чөнтөк) жеке компьютерди, серверлерди жана жумушчу станцияларды, процессор, системалуу плата, телекоммуникациялык жана микросхемалардын эсептөөчү виброторун (дирилдегич), тиричилик электроникасын, оптикалык системалар үчүн жабдыктар (продукция) жана башкалар чыгарат. «Интелдин» дүйнө боюнча 200дөн ашык бөлүмдөрү бар. Коалицияда 90 миң адам иштейт, ал эми анын базар баасы 150 млрд доллар (2004).

## Булактар

* Компьютер жана интернет: Энциклопедиялык окуу куралы. У.Н. Бримкулов, А.С. Өмүралиев, В.Ф. Бабак. ISBN 9967-14-014-3, 2004-ж.
* “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5